open-index/open-wikipedia-markdown huggingface dataset:
Πατριώτες της Μικρονησίας

Το **Patriots of Micronesia** (*Πατριώτες της Μικρονησίας*), γνωστός και με τον τίτλο **Across all Micronesia**, είναι ο εθνικός ύμνος της των Ομοσπόνδων Πολιτειών της Μικρονησίας. Καθιερώθηκε το 1991, αντικαθιστώντας τον ύμνο *Preamble *, ο οποίος χρησιμοποιούνταν από την εποχή της ανεξαρτησίας, το 1979. Η μελωδία είναι ενός γερμανικού φοιτητικού τραγουδιού, με το όνομα "Ich hab' mich ergeben" (ο οποίος ήταν επίσης ο ανεπίσημος ύμνος της Δυτικής Γερμανίας από το 1949 ως το 1952). Οι στίχοι επίσης βασίζονται σε κάποια μετάφραση αυτού του τραγουδιού.

## Κείμενο στα αγγλικά
:Tis here we are pledging,
:with heart and with hand,
:Full measure of devotion
:to thee, our native land,
:Full measure of devotion
:to thee, our native land.

:Now all join the chorus,
:let union abide.
:Across all Micronesia
:join hands on every side,
:Across all Micronesia
:join hands on every side.

:We all work together,
:with hearts, voice and hand,
:Till we have made these islands
:another promised land,
:Till we have made these islands
:another promised land.

## Ελληνική μετάφραση
:Εδώ υποσχόμαστε αυτό,
:με την καρδιά και με τα χέρια,
:Με πλήρη αφοσίωση με μέτρο
:σε αυτήν, τη χώρα αυτοχθόνων,
:Με πλήρη αφοσίωση με μέτρο
:σε αυτήν, τη χώρα αυτοχθόνων.

:Τώρα όλοι μπαίνουμε στο χορό,
:ας επικρατήσει η ένωση.
:Σε όλη τη Μικρονησία
:δώστε τα χέρια σε κάθε πλευρά,
:Σε όλη τη Μικρονησία
:δώστε τα χέρια σε κάθε πλευρά.

:Δουλεύουμε όλοι μαζί,
:με την καρδιά, τη φωνή και τα χέρια,
:μέχρι που φτιάξαμε τα νησιά αυτά
:μια άλλη πολλά υποσχόμενη χώρα,
:Μέχρι που φτιάξαμε τα νησιά αυτά
:μια άλλη πολλά υποσχόμενη χώρα.

## Εξωτερικοί σύνδεσμοι

* ''Patriots of Micronesia'' (ορχηστρικό, mp3)
* Ακούστε τον ύμνο της Μικρονησίας (αρχείο ASF )
* Αρχείο ήχου (mp3): Ich hab' mich ergeben

Κατηγορία:Εθνικοί ύμνοι
Κατηγορία:Εθνικά σύμβολα των Ομόσπονδων Πολιτειών της Μικρονησίας
Φυτογραφία

Η **Φυτογραφία** αποτελεί ιδιαίτερο κλάδο της Βοτανικής της οποίας κύριο αντικείμενο μελέτης είναι η γενική περιγραφή των φυτών (εξωτερική μορφολογία). Προκειμένου όμως μια φυτογραφία να είναι πλήρης θα πρέπει να περιγράφει με κάθε λεπτομέρεια, χρησιμοποιώντας την κατάλληλη επιστημονική ορολογία, (παράλληλα με τη κοινή ονομασία), τόσο το υπέργειο τμήμα ενός φυτού όσο και το υπόγειο τμήμα του. Ιδιαίτερα δε τα όργανα πολλαπλασιασμού όπως τα άνθη, τα σπέρματα, οι κόνδυλοι, τα ριζώματα κλπ. που θα πρέπει να περιγράφονται καθ΄ όλο το στάδιο της πλήρους ανάπτυξης αυτού.

Σημειώνεται ότι σε όποιες περιπτώσεις κρίνεται σκόπιμο θα πρέπει να υφίσταται περιγραφή και του προγενέστερου σταδίου ή των μετέπειτα σταδίων της πλήρους ανάπτυξης ενός φυτού. Για την ολοκλήρωση δε της περιγραφής αυτής θα πρέπει να συνοδεύεται με αναγκαίες εικόνες, σχέδια, διαγράμματα, χάρτες κ.λπ. τουλάχιστον έγχρωμα.

Αποσπασματικά τμήματα της φυτογραφίας ανά φυτό περιέχουν πολλές εγκυκλοπαίδειες, και ιδιαίτερα διάφορα εγχειρίδια και λεξικά της Βοτανικής και της Βιολογίας.

Κατηγορία:Βοτανική
Αίτηση διακοπής

Η έκφραση **αίτηση διακοπής** (αγγλικά «**i**nterrupt **r**e**q**uest», συντομογραφικά **IRQ**) προέρχεται από τον κόσμο των υπολογιστών και δηλώνει είτε την πράξη της διακοπής των γραμμών διαύλου για τη σήμανση μιας διακοπής είτε τις ίδιες τις γραμμές εισόδου διακοπών ενός προγραμματιζόμενου ελεγκτή διακοπών (PIC, δηλαδή «programmable interrupt controller»).

Οι γραμμές διακοπών συνήθως προσδιορίζονται μέσω ενός ευρετηρίου της μορφής «IRQx» όπου x ένας αριθμός. Για παράδειγμα, στην οικογένεια PIC Intel 8259 υπάρχουν οκτώ είσοδοι διακοπών που συνήθως αναφέρονται ως IRQ0 ως IRQ7. Σε υπολογιστικά συστήματα x86 που χρησιμοποιούν δύο PIC οι συνδυασμένες ομάδες γραμμών αναφέρονται από IRQ0 ως IRQ15. Από τεχνική άποψη οι γραμμές αυτές ονομάζονται IR0 ως IR7 και οι προϋπάρχουσες γραμμές του διαύλου ISA ονομάζονται IRQ0 ως IRQ15.

Τα νεότερα συστήματα με επεξεργαστή x86 περιλαμβάνουν έναν ελεγκτή διακοπών APIC (Advanced Programmable Interrupt Controller) ο οποίος συμμορφώνεται με την Αρχιτεκτονική APIC της INTEL. Αυτοί οι ελεγκτές διακοπών APIC υποστηρίζουν μια προγραμματιζόμενη διεπαφή 255 πραγματικών γραμμών IRQ ανά ελεγκτή APIC, με ένα τυπικό σύστημα το οποίο υλοποιεί την υποστήριξη περίπου 24 και μόνο γραμμών υλικού.

Η κάθε συνδεδεμένη συσκευή θα πρέπει να έχει εκχωρημένη μια IRQ. Μολονότι είναι δυνατό να εκχωρηθεί η ίδια IRQ σε δύο συσκευές, υπάρχει περίπτωση να μην μπορούν να λειτουργούν και οι δύο ταυτόχρονα αν αυτό δεν υποστηρίζεται από το σύστημα ή/και δεν έχει ρυθμιστεί κατάλληλα.





## Πρόσθετες πηγές
* Διακοπές (interrupts) , ιστοσελίδα του Τμήματος Εφαρμοσμένης Πληροφορικής του Πανεπιστημίου Μακεδονίας

Κατηγορία:Αρχιτεκτονική υπολογιστών
Ρίζα Λασιθίου

Στο νομό Λασιθίου υπάρχουν δυο οικισμοί με το όνομα **Ρίζα**:

*Η Ρίζα Ιεράπετρας Λασιθίου και
*η Ρίζα Σητείας Λασιθίου

Κατηγορία:Αποσαφηνίσεις ελληνικών τοπωνυμίων
Σαλαμάνκα

thumb|Η πλατεία Μαγιόρ στη Σαλαμάνκα
Η **Σαλαμάνκα** (ισπ.: *Salamanca*) είναι πόλη της δυτικής Ισπανίας και πρωτεύουσα της ομώνυμης επαρχίας, η οποία ανήκει στην αυτόνομη κοινότητα της Καστίλλης και Λεόν (ισπ: *Castilla y León*). Σύμφωνα με την απογραφή του 2005, έχει πληθυσμό 160.331 κατοίκων.

## Ιστορία
Η Σαλαμάνκα ιδρύθηκε κατά την πρώιμη ρωμαϊκή εποχή. Τον 3ο αιώνα π.Χ. ο Αννίβας πολιόρκησε την πόλη. Μετά την ήττα των Καρχηδονίων από τους Ρωμαίους η Σαλαμάνκα άρχισε να αποκτά όλο και μεγαλύτερη εμπορική σημασία.

Η Σαλαμάνκα παραδόθηκε στους Μουσουλμάνους το 712. Οι αιώνες που ακολούθησαν ήταν γεμάτοι συγκρούσεις μεταξύ των Μουσουλμάνων και του Βασιλείου του Λεόν, με αποτέλεσμα να βρεθεί η Σαλαμάνκα στα σύνορα μεταξύ του χριστιανικού βορρά και του Μουσουλμανικού νότου. Η πόλη όμως ανακαταλήφθηκε από τις ισπανικές δυνάμεις τον 12ο αιώνα.

Μία από τις σημαντικότερες στιγμές στην ιστορία της πόλης είναι η ίδρυση του Πανεπιστημίου της Σαλαμάνκας, από τον Αλφόνσο Θ' το 1218, το οποίο σύντομα έγινε ένα από τα σημαντικότερα ακαδημαϊκά κέντρα της Ευρώπης.

Κατά τους Ναπολεόντειους Πολέμους, οι δυνάμεις της Ισπανίας, της Πορτογαλίας και της Μεγάλης Βρετανίας πέτυχαν μια αποφασιστική νίκη εναντίον των γαλλικών στρατευμάτων στη μάχη της Σαλαμάνκας που έλαβε χώρα σε μία τοποθεσία νότια της πόλης στις 22 Ιουλίου 1812.

## Παραπομπές


## Εξωτερικοί σύνδεσμοι

* Επίσημη Τουριστική Ιστοσελίδα
* 

Κατηγορία:Πόλεις της Ισπανίας
Κατηγορία:Καστίλη και Λεόν
Παλικίρ

Η **Παλικίρ** () είναι πόλη και πρωτεύουσα των Ομοσπόνδων Πολιτειών της Μικρονησίας, από το 1989, οπότε και αντικατέστησε την Κολόνια. Ο πληθυσμός της είναι 6.227 κάτοικοι και βρίσκεται στο νησί Πονπέι. Σημειώνεται ότι μεγαλύτερη πόλη της χώρας είναι η παλιά πρωτεύουσα, Κολόνια.

## Γεωγραφία
Κτισμένη μεταξύ δύο ηφαιστειακών κορυφογραμμών, η Παλικίρ βρίσκεται στο νησί Πονπέι. Η τοποθεσία της είναι σε κοιλάδα, που επίσης ονομάζεται Παλικίρ.

## Ιστορία
Η σύγχρονη πόλη άρχισε να οικοδομείται στα τέλη της δεκαετίας του '80. Το 1989 ανακηρύχθηκε πρωτεύουσα και αντικατέστησε την Κολόνια. Ο πολεοδομικός σχεδιασμός της συντελέστηκε με τέτοιον τρόπο, ώστε να είναι σε αρμονία με το φυσικό περιβάλλον αλλά και να αναπαριστά το σχέδιο της αρχαίας πόλης Ναν Μαντόλ. Ειδικότερα διακοσμήθηκε με περί τις 300 γεωμετρικές στήλες. Τα κτήριά της έχουν δύο ορόφους και είναι επηρεασμένα από την παραδοσιακή αρχιτεκτονική των Μικρονήσιων. Είναι κτισμένα σε διάταξη από ανατολάς προς δυσμάς και έτσι εκμεταλλεύονται την ηλιακή ενέργεια και τους αληγείς ανέμους.

## Πηγές
**Παγκόσμιος Γεωγραφικός Άτλας*, εκδ. ΔΟΜΗ, 2007, τ. 15. σελ. 210, 219.

## Εξωτερικοί σύνδεσμοι
* Η Παλικίρ στο American Heritage Dictionary
* Στοιχεία για τη Μικρονησία στο NationalGeographic.com

Παλικιρ
Κατηγορία:Ομόσπονδες Πολιτείες της Μικρονησίας
Δήμος Λεχαινών

Ο **Δήμος Λεχαινών** ήταν δήμος του Νομού Ηλείας στη βορειοδυτική Πελοπόννησ .

Συστάθηκε το 1948 και επεκτάθηκε με το «Πρόγραμμα Καποδίστριας» το 1997 με τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο έως το 2010 οπότε και καταργήθηκε με την εφαρμογή του «Προγράμματος Καλλικράτης» και εντάχθηκε στον νεοπαγή Δήμο Ανδραβίδας - Κυλλήνης.

Βρισκόταν στο βορειοδυτικό τμήμα του νομού και καταλάμβανε έκταση 60.411 στρεμμάτων. Είχε μόνιμο πληθυσμό 6.010 κατοίκους και πραγματικό πληθυσμό 6.334 κατοίκους, σύμφωνα με την Απογραφή του 2001. 

Έδρα του ήταν τα Λεχαινά, από τα οποία πήρε και την ονομασία του.

## Δημοτικά διαμερίσματα
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: **Δ.δ. Λεχαινών** [ 3.679 ]
::* τα Λεχαινά [ 3.401 ]
::* οι Άγιοι Θεόδωροι [ 177 ]
::* ο Άγιος Παντελεήμονας [ 45 ]
::* το Καταρράχι [ 56 ]
: **Δ.δ. Αγίου Χαράλαμπου** (της τέως κοινότητας Μελίσσης) 
: -- ο Άγιος Χαράλαμπος [ 89 ]
: **Δ.δ. Αρετής** -- η Αρετή [ 466 ]
: **Δ.δ. Μελίσσα** -- η Μέλισσα [ 326 ]
: **Δ.δ. Μπόρσιον** (της πρώην κοινότητας Μελίσσης) -- το Μπόρσι [ 333 ]
: **Δ.δ. Μυρσίνης** -- η Μυρσίνη [ 1.117 ]

## Διοικητική ιστορία
Ως δήμος τα Λεχαινά λειτούργησαν με την ονομασία αυτή το 1948, όταν αναγνωρίστηκε η μέχρι τότε Κοινότητα Λεχαινών σε Δήμο.

Το 1997 με το διοικητικό σχέδιο «Καποδίστριας», εντάχθηκαν στον δήμο όμορες κοινότητες και οικισμοί, με την έκταση του να αυξάνεται. Ο δήμος λειτούργησε ως την κατάργησή του, το 2010 με το διοικητικό σχέδιο «Καλλικράτης». 

## Δήμαρχοι
Δήμαρχοι διετέλεσαν οι:

## Παραπομπές


## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Λεχαινών, eetaa.gr. Ανακτήθηκε: 10/09/2016.
* Ε.Ε.Τ.Α.Α. - Διοικητικές μεταβολές Δήμου Μυρτουντίων (1835-1912), eetaa.gr. Ανακτήθηκε: 10/09/2016.
* Ιστοσελίδα για τον Δήμο Λεχαινών 
* Στοιχεία για το δήμο Λεχαινών από το Υπουργείο Εσωτερικών 

Λ
Δ
*
Εθνόσημο των Ομόσπονδων Πολιτειών της Μικρονησίας

right|250px|Το εθνόσημο των Ομόσπονδων Πολιτειών της Μικρονησίας
Το **εθνόσημο των Ομόσπονδων Πολιτειών της Μικρονησίας** προσιδιάζει στην προηγούμενη σφραγίδα του Εδάφους Υπό Εντολή των νήσων του Ειρηνικού. Στη σφραγίδα αναγράφεται "Government of the Federated States of Micronesia" (Κυβέρνηση των Ομόσπονδων Πολιτειών της Μικρονησίας) . Εγκρίθηκε και υιοθετήθηκε από το Κογκρέσο της χώρας και έπειτα εγκρίθηκε από το αμερικανικό Κογκρέσο. Επίσης, εικονίζει ένα φοίνικα σε θάλασσα και από επάνω τεσσερα λευκά αστέρια, που συμβολίζουν τις 4 πολιτείες. Σε περγαμηνή αναγράφεται το εθνικό σύνθημα της χώρας, στα αγγλικά (Ειρήνη, Ενότητα, Ελευθερία). Στο κάτω μέρος με λευκούς αριθμούς είναι γραμμένο το έτος 1979, οπότε και έγινε αυτόνομη η χώρα, αποκτώντας Σύνταγμα.

## Βλέπε επίσης
* Σημαία των Ομόσπονδων Πολιτειών της Μικρονησίας.

## Πηγές

* Πληροφορίες για τα εθνικά σύμβολα της Μικρονησίας

Μικρονησ
Κατηγορία:Εθνικά σύμβολα των Ομόσπονδων Πολιτειών της Μικρονησίας
Ταλάλ Ελ Καρκουρί

Ο **Ταλάλ Ελ Καρκουρί** (αραβ:طلال القرقوري) είναι  Μαροκινός πρώην ποδοσφαιριστής που αγωνιζόταν στη θέση του κεντρικού αμυντικού.

## Βιογραφικό
Ο Καρκουρίγεννήθηκε στις 8 Ιουλίου του 1976 στην Καζαμπλάνκα του Μαρόκου και έχει ύψος 186 εκ.Ξεκίνησε την καριέρα του το 1996 από την τοπική Ράγια Καζαμπλάνκα και το 1999 τον ανακάλυψαν οι σκάουτερ της Παρί Σεν Ζερμέν.

Στην ομάδα του Παρισιού έμεινε μέχρι το 2004 έχοντας 77 συμμετοχές και ένα γκολ σε αγώνες πρωταθλήματος.Κατά καιρούς είχε παραχωρηθεί σε άλλες ομάδες με την μορφή δανεισμού (στον Άρη τη σεζόν 2000/01 και στην Σάντερλαντ το 2003). Ειδικά με τους Θεσσαλονικείς πραγματοποίησε εξαιρετικές εμφανίσεις τόσο σε Ελλάδα, όσο και σε Ευρώπη, ενώ δεν άργησε να γίνει αντικείμενο λατρείας για τους οπαδούς των κίτρινων. Στο τέλος του 6μηνου δανεισμού του, έχοντας συμπληρώσει 11 συμμετοχές, όλες σαν βασικός, η τότε η διοίκηση του Άρη προσπάθησε να αγοράσει τον παίκτη, ο οποίος έδειχνε θετικός στην παραμονή του στην Ελλάδα, αλλά οι απαιτήσεις των Γάλλων κρίθηκαν απλησίαστες.
Μετά την οριστική του αποχώρηση από την Παρί αγωνίστηκε επί μια τριετία στην Πρέμιερ Λιγκ με την φανέλα της Τσάρλτον Αθλέτικ. Από το 2007 ως το 2011 αγωνίστηκε στην Κατάρ ΣΚ και ακολούθησε η Ουμ Σαλάλ, από το 2011 ως το 2012, οπότε και έκλεισε την καριέρα του.

Ήταν διεθνής επί οκτώ χρόνια με την Εθνική Μαρόκου,σκοράροντας μια φορά σε 31 εμφανίσεις. Τον Ιανουάριο του 2008 δήλωσε την αποχώρησή του από την Εθνική, μετά την αποτυχία στα προκριματικά του Κόπα Άφρικα.

## Στατιστικά

## Παραπομπές


## Πηγές

*Στατιστικά 

Ελ Καρκουρι Ταλαλ
Κατηγορία:Ποδοσφαιριστές Άρη Θεσσαλονίκης
Ε
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Τσάρλτον Αθλέτικ
Κατηγορία:Ποδοσφαιριστές Κατάρ ΣΚ
Κατηγορία:Ποδοσφαιριστές Ουμ Σαλάλ Σπορτ Κλαμπ
Κατηγορία:Ξένοι ποδοσφαιριστές στην Ελλάδα
Κατηγορία:Μαροκινοί ποδοσφαιριστές στο εξωτερικό
Ζωάδικο

Με τον δημώδη όρο **ζωάδικο** χαρακτηρίζεται οποιοδήποτε μέσο π.χ.  φορτηγό πλοίο που διενεργεί ειδικές μεταφορές ζωντανών ζώων.

Ειδικά τα φορτηγά πλοία που μεταφέρουν μεγάλο αριθμό ζωντανών ζώων  φέρουν στα κύτη (αμπάρια) τους ιδιαίτερες κατασκευές φρακτές, (φράκτες), με τις οποίες χωρίζονται σε επιμέρους διαμερίσματα - χώρους υποδοχής ζώων, τόσο οριζόντια όσο και καθ΄ ύψος, δημιουργώντας έτσι επιμέρους εσωτερικά καταστρώματα. 
Η φόρτωση των ζώων παλαιότερα ήταν πολύ επίπονη αλλά και αρκετά επώδυνη για τα ίδια τα ζώα τα οποία ανακρέμονταν με αρτάνες (κοινώς σαμπάνια) από τους φορτωτήρες, είτε από τα κέρατα αν ήταν βοοειδή, είτε από τα πόδια. Αργότερα θεσπίστηκε αυτά να φορτώνονται στα πλοία με ιμάντες που φέρονταν κάτω από τη κοιλιά τους, που βεβαίως αυτός ο τρόπος δημιουργούσε πολλά ατυχήματα. Τα πλοία που μεταφέρουν ζωντανά ζώα έχουν τουλάχιστον διπλάσιες πιθανότητες να υποστούν «ολική απώλεια» από βύθιση ή προσάραξη σε σχέση με τα συνήθη φορτηγά πλοία.

Σήμερα η φορτοεκφόρτωση των ζωάδικων πλοίων χαρακτηρίζεται από τις πλέον ταχύτερες φορτοεκφορτώσεις. Συγκεκριμένα δημιουργούνται ειδικές μεταλλικές σκαλωσιές από τον προβλήτα που οδηγούν στα κύτη του πλοίου, οι οποίες και φέρουν ηλεκτρικό ρεύμα χαμηλής τάσης. Οδηγώντας τα ζώα στην αρχή της κατασκευής αυτής και ακουμπώντας αυτά στο ηλεκτροφόρο καλωδιο αρχίζουν να τρέχουν το ένα πίσω από τ΄ άλλο στο διάδρομο της σκαλωσιάς που οδηγεί στον προορισμένο γι΄ αυτά εσωτερικό χώρο.

Η μεταφορά ζωντανών ζώων επιτρέπεται και διενεργείται κατόπιν κτηνιατρικών ελέγχων και παροχής σχετικών αδειών τόσο του τόπου φόρτωσης όσο και του τόπου προορισμού. Τα δε πλοία αυτά φέρουν και ανάλογους ειδικούς χώρους  όπου μεταφέρουν, το προβλεπόμενο χρονικά για τη μεταφορά, φορτίο ζωοτροφής.

Οι μεμονωμένες μεταφορές ζωντανών ζώων (κατοικίδιων) επιτρέπεται με τα επιβατηγά πλοία εφόσον αυτά συνοδεύονται με σχετικά κτηνιατρικά έγγραφα και λαμβάνονται κάποια μέτρα ασφαλείας. Σχεδόν όλα τα πλοία της κατηγορίας αυτής διαθέτουν ειδικούς χώρους μεταφοράς και φύλαξης κατοικίδιων ζώων

## Σημειώσεις
*Σήμερα υφίστανται σε μικρό βέβαια αριθμό εξειδικευμένα τέτοια πλοία με πλευρικούς καθ΄ ύψος καταπέλτες και μόνιμα εσωτερικά χωρίσματα όπου και πραγματοποιούνται τέτοιες φορτοεκφορτώσεις.
*Έχει διαπιστωθεί εμπειρικά από μεταφορές περιορισμένου αριθμού ζωντανών ζώων, ειδικά με μικρά σκάφη, (καΐκια) ότι τα μεν πρόβατα αποτελούν ένα από τα πλέον επικίνδυνα φορτία, επειδή σε κάθε διατοίχιση, (κοινώς μπότζι), αυτά μετακινούνται όλα προς τη πλευρά της κλίσης, με συνέπεια να μετακινείται το κέντρο βάρους με άμεσο κίνδυνο την ανατροπή του σκάφους, σε αντίθεση με τα κατσίκια που μετακινούνται κάθε φορά αντίθετα από τη κλίση, έτσι ώστε να θεωρούνται το ασφαλέστερο φορτίο. Ανεξάρτητα όμως αυτών η φόρτωση ζωντανών ζώων πάνω στο κατάστρωμα δεν επιτρέπεται, αν όμως ανάγκες περιορισμένου χώρου επιβάλλουν αυτό, τότε θα πρέπει αυτά να είναι περιορισμένα (δεμένα), ανά πλευρά, ώστε να μη μετακινούνται.

## Παραπομπές


## Εξωτερικοί σύνδεσμοι
* 

Κατηγορία:Τύποι πλοίων
Ανδρέας Σωτηρίου

Ο **Ανδρέας Σωτηρίου** είναι Κύπριος παλαίμαχος διεθνής ποδοσφαιριστής, που αγωνιζόταν ως επιθετικός.

## Βιογραφικό
Ο **Σωτηρίου** γεννήθηκε στην Λευκωσία την 7η Ιουνίου του 1968 και ξεκίνησε την επαγγελματική του καριέρα το 1987 από τον ΑΠΟΕΛ.Στους *γαλαζοκίτρινους* έμεινε μέχρι το 1998 κάνοντας μια μεγάλη καριέρα και πανηγυρίζοντας νια πλειάδα τίτλων.Το 1998 μεταγράφηκε στην Ανόρθωση,στην οποία αγωνίστηκε για μια διετία. Ακολούθησε ένα σύντομο πέρασμα από τον Διγενή Μόρφου για να επιστρέψει στον ΑΠΟΕΛ όπου και έκλεισε την καριέρα του το 2001.

Με την Εθνική Κύπρου αγωνίστηκε από το 1991 μέχρι το 1999 πετυχαίνοντας 8 γκολ σε 38 συμμετοχές.

## Στατιστικά

Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Διγενή Μόρφου
Κατηγορία:Επιθετικοί ποδοσφαιριστές
Κοινοπολιτεία (αποσαφήνιση)

Η λέξη **Κοινοπολιτεία** αναφέρεται σε διοικητική ή διπλωματική ένωση εθνών. Μπορεί να αναφέρεται στα παρακάτω:

*Κοινοπολιτεία των Εθνών, γνωστή παλαιότερα ως Βρετανική Κοινοπολιτεία
*Κοινοπολιτεία Ανεξάρτητων Κρατών, οργανισμός με μέλη τις πρώην Σοβιετικές Δημοκρατίες
Πάπας Ευτυχιανός

Ο άγιος **Ευτυχιανός** υπήρξε  Πάπας Ρώμης από τις  4 Ιανουαρίου του 275 έως τις  7 Δεκεμβρίου του 283, με βάση το *[[Annuario Pontificio]]* του 2003.

Ο επιτάφιός του ανακαλύφθηκε στις κατακόμβες του Πάπα Κάλλιστου Α΄ (βλέπε Φρανς Ξαβιέ Κράους, *Roma sotterranea*, σελ. 154 κ.ε.), αλλά σχεδόν τίποτα παραπάνω δεν είναι γνωστό για αυτόν. Ακόμη και η περίοδος της παποσύνης του είναι αβέβαιη. To *[[Liber Pontificalis]]* δίνει μία περίοδο οκτώ ετών και έντεκα μηνών, από το 275 έως το 283. Ο Ευσέβιος, από την άλλη ισχυρίζεται ότι η περίοδος που παρέμεινε στο παπικό αξίωμα ήταν δέκα μήνες.

Λέγεται ότι επέτρεψε την ευλογία των σταφυλιών και των φασολιών στο βωμό και ότι έθαψε 324 μάρτυρες με τα ίδια του τα χέρια. Ορισμένοι ιστορικοί αμφισβητούν τις παραδόσεις αυτές, αφού δεν υπήρξαν διωγμοί μετά το θάνατό του Αυρηλιανού το 275 και η ευλογία των καρπών των αγρών πιστεύεται ότι ξεκίνησε σε μεταγενέστερη περίοδο.

Εορτάζεται στις 8 Δεκεμβρίου.

## Παραπομπές


## Εξωτερικοί σύνδεσμοι

* Opera Omnia

Κατηγορία:Πάπες
Κατηγορία:Πάπες 3ου αιώνα
Κατηγορία:Χριστιανοί άγιοι του 3ου αιώνα
Κατηγορία:Πάπες άγιοι της Καθολικής Εκκλησίας
Άλφρεντ Χέρσεϊ

Ο **Άλφρεντ Χέρσεϊ** (αγγλ.:*Alfred Day Hershey*, 4 Δεκεμβρίου 1908 - 22 Μαΐου 1997) ήταν Αμερικανός βακτηριολόγος και γενετιστής, βραβευμένος με βραβείο Νόμπελ Φυσιολογίας και Ιατρικής.

## Βιογραφία
Γεννήθηκε στο Ογουόσο της πολιτείας Μίσιγκαν των Η.Π.Α. και πήρε πτυχίο Χημείας από το Πανεπιστήμιο του Μίσιγκαν το 1930 και διδακτορικό στη  βακτηριολογία το 1934. Λίγο αργότερα απέκτησε θέση στο τμήμα βακτηριολογίας του παραρτήματος του Πανεπιστημίου της Ουάσιγκτον στο Σαιν Λιούις.

Ξεκίνησε πειράματα με βακτηριοφάγους (φάγους) με τον Ιταλοαμερικανό  Σαλβαδόρ Λούρια και τον Γερμανό Μαξ Ντελμπρούκ το 1940, και παρατήρησε ότι όταν δύο διαφορετικά  είδη βακτηριοφάγων είχαν μολύνει τα ίδια βακτήρια, οι δύο ιοί είχαν τη δυνατότητα ανταλλαγής  γενετικών πληροφοριών.

Εγκαταστάθηκε στο Κολντ Σπρινγκ Χάρμπορ της Νέας Υόρκης το 1950 προκειμένου να εργαστεί  στο τμήμα Γενετικής του Ινστιτούτου Κάρνεγκι, όπου το 1952 εκτέλεσε με τη  Μάρθα Τσέις το περίφημο Πείραμα των Χέρσεϊ και Τσέις. Το πείραμα αυτό παρείχε επιπλέον ενδείξεις ότι το γενετικό υλικό ήταν το DNA, και όχι πρωτεΐνη.

Έγινε διευθυντής του Ινστιτούτου Κάρνεγκι το 1962 και βραβεύτηκε με το βραβείο Νόμπελ Ιατρικής το 1969, από κοινού με τους Λούρια και Ντελμπρούκ  για την ανακάλυψη του μηχανισμού αντιγραφής των ιών και της γενετικής δομής τους.

Ο Χέρσεϊ  απέκτησε με τη σύζυγό του Χάριετ ένα γιο, τον Πίτερ.

Μετά το θάνατο του Χέρσεϊ, ένας άλλος μελετητής των φάγων, ο Φράνκλιν Σταλ, έγραψε: "Η Εκκλησία των Φάγων, όπως μερικές φορές αποκαλούνταν, διοικούνταν από την τριάδα των Ντελμπρούκ, Λούρια και Χέρσεϊ. Η ιδιότητα του Ντελμπρούκ  σαν ιδρυτή  και η «από καθέδρας» συμπεριφορά του, τον έκανε τον πάπα, φυσικά, και ο Λούρια ήταν ο σκληρά εργαζόμενος, κοινωνικά ευαίσθητος, ιερέας-εξομολογητής. Και ο Αλ (Χέρσεϊ) ήταν ο άγιος."http://www.nap.edu/readingroom/books/biomems/ahershey.html

## Παραπομπές


## Πηγές
*
*
*
*
*
*
*
*
*
*
*

## Εξωτερικοί σύνδεσμοι
* Βιογραφικό του από την ακαδημία Νόμπελ 
* Απομνημονεύματα:Άλφρεντ Χέρσεϊ του  Φράνκλιν Σταλ για την Ακαδημία Επιστημών των ΗΠΑ 

Κατηγορία:Αμερικανοί βιολόγοι
Κατηγορία:Αμερικανοί χημικοί
Κατηγορία:Αμερικανοί γενετιστές
Κατηγορία:Μικροβιολόγοι
Κατηγορία:Βακτηριολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Ημέρα του ντόμινο

μικρογραφία|Το λογότυπο της Domino Day
To **Domino day** είναι μια διοργάνωση της Endemol Netherlands που συμβαίνει κάθε χρόνο στο Λιγόρντεν εδω και 6 χρόνια.

Σκοπός του παιχνιδιού είναι καθε χρονιά να γίνεται ένα νέο Παγκόσμιο ρεκόρ στη ρίψη ντόμινο.

Παρακάτω ακολουθεί μια λίστα όλων τών διοργανώσεων.

## Παραπομπές
* http://www.endemol.com Endemol
* https://web.archive.org/web/20160406110439/http://domino-day.zikle.nl/
* http://www.dominodomain.com
* https://web.archive.org/web/20070206183043/http://today.reuters.com/tv/videoChannel.aspx?storyId=d3d5306c7ac6ceafd8d3b73e95602d33bafda935 
* Το Domino Day 2006 στο Google Video: Μέρος 1 Μέρος 2

Κατηγορία:Επιτραπέζια παιχνίδια
Κατηγορία:Διαγωνισμοί
Δήμος Δεσκάτης (πρόγραμμα Καποδίστριας)

Με το Πρόγραμμα Καποδίστριας είχε συσταθεί ο **δήμος Δεσκάτης**, στο ανατολικό άκρο του νομού Γρεβενών. Είχε έκταση 268.946 στρεμμάτων και (πραγματικό) πληθυσμό 5.066 κατοίκους. Έδρα του ήταν η κωμόπολη Δεσκάτη.  

Στο δήμο περιλαμβάνονταν τα εξής 5 δημοτικά διαμερίσματα:
: ** [[Δημοτικό διαμέρισμα Δεσκάτης Γρεβενών|Δ.δ. Δεσκάτης]] **  
::* η Δεσκάτη 
::* ο Άγιος Γεώργιος  
::* ο Γήλοφος  
::* το Διασελλάκι  
: ** Δ.δ. Δασοχωρίου ** -- το Δασοχώρι 
: ** Δ.δ. Παλιουριάς ** -- η Παλιουριά 
: ** [[Δημοτικό διαμέρισμα Παναγίας Γρεβενών|Δ.δ. Παναγίας]] **  
::* η Παναγία 
::* η Μονή Αγίου Νικάνορος 
::* η Σκούμτσια  
: ** Δ.δ. Παρασκευής ** -- η Παρασκευή 

Με το Πρόγραμμα Καλλικράτης δημιουργήθηκε νέος Δήμος Δεσκάτης από τη συνένωση του παλιού με το Δήμο Χασίων. Ο παλαιός δήμος Δεσκάτης αποτελεί πλέον δημοτική ενότητα του νέου.

## Εξωτερικοί σύνδεσμοι
*Η επίσημη ιστοσελίδα του δήμου
* Στοιχεία για τον δήμο Δεσκάτης από το Υπουργείο Εσωτερικών 

Δεσκατης
Δήμος Γρεβενών (πρόγραμμα Καποδίστριας)

Ο **δήμος Γρεβενών** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Γρεβενών και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Γρεβενών. Βρίσκόταν στο κεντρικό τμήμα του νομού. Καταλάμβανε έκταση 461.384 στρεμμάτων και είχε (πραγματικό) πληθυσμό  15.481 κατοίκους. Έδρα του ήταν η πρωτεύουσα του νομου πόλη των  Γρεβενών.

## Διαίρεση
Στο δήμο περιλαμβάνονται τα εξής 13 δημοτικά διαμερίσματα:
: ** [[Δημοτικό διαμέρισμα Γρεβενών|Δ.δ. Γρεβενών]] ** 
::* τα Γρεβενά 
::* ο Δοξαράς 
::* το Καλαμίτσι   
: ** [[Δημοτικό διαμέρισμα Αγίων Θεοδώρων Γρεβενών|Δ.δ. Αγίων Θεοδώρων]] ** 
::* οι Άγιοι Θεόδωροι   
::* ο Αιμιλιανός   
::* η Ανθρακιά 
::* η Γεωργίτσα 
::* ο Δεσπότης  
::* το Μελίσσι   
: ** [[Δημοτικό διαμέρισμα Αμυγδαλεών Γρεβενών|Δ.δ. Αμυγδαλεών]] **
::* οι Αμυγδαλιές   
::* η Αγία Τριάς   
::* η Λόχμη 
: ** Δ.δ. Βατολάκκου ** -- ο Βατόλακκος 
: ** [[Δημοτικό διαμέρισμα Ελάτου Γρεβενών|Δ.δ. Ελάτου]] **  
::* ο Έλατος  
::* το Κάστρο 
: ** [[Δημοτικό διαμέρισμα Ελευθέρου Γρεβενών|Δ.δ. Ελευθέρου]] **   
::* το Ελεύθερο 
::* το Ελεύθερο Προσφύγων  
: ** [[Δημοτικό διαμέρισμα Καλοχίου Γρεβενών|Δ.δ. Καλοχίου]] **  
::* το Καλόχι 
::* η Αγάπη   
::* ο Μεσόλακκος 
: ** Δ.δ. Κυρακαλής ** -- η Κυρακαλή 
: ** [[Δημοτικό διαμέρισμα Μεγάλου Σειρηνίου Γρεβενών|Δ.δ. Μεγάλου Σειρηνίου]] **   
::* το Μέγα Σειρήνιο 
::* το Μικρό Σειρήνιο 
: ** [[Δημοτικό διαμέρισμα Μυρσίνης Γρεβενών|Δ.δ. Μυρσίνης]] **   
::* η Μυρσίνα 
::* ο Ασπρόκαμπος  
: ** Δ.δ. Ροδιάς ** -- η Ροδιά 
: ** Δ.δ. Συνδένδρου ** -- το Σύνδενδρο 
: ** [[Δημοτικό διαμέρισμα Φελλίου Γρεβενών|Δ.δ. Φελλίου]] **   
::* το Φελλί 
::* το Ελευθεροχώρι

## Εξωτερικοί σύνδεσμοι
*Η επίσημη ιστοσελίδα του δήμου
* Στοιχεία για τον δήμο Γρεβενών από το Υπουργείο Εσωτερικών 

Γρεβενων
Ανδρόνικος Β΄ Μέγας Κομνηνός

Ο Ανδρόνικος Β’ Μέγας Κομνηνός (1240-1266), υπήρξε Αυτοκράτορας της Τραπεζούντας από το 1263 έως το 1266. Ήταν ο μεγαλύτερος γιος του Μανουήλ Α' από την πρώτη του σύζυγο, την Τραπεζούντια ευγενή Άννα Ξυλαλόη.

Κατά τη διάρκεια των τριών χρόνων της βασιλείας του η Τραπεζούντα βρίσκονταν σε εποχή εμπορικής και οικονομικής ακμής. Εκείνα τα χρόνια η Σινώπη, που είχε απελευθερώσει η πατέρας του, έπεσε ξανά στα χέρια των Σελτζούκων. Χάθηκε με αυτό τον τρόπο και η τελευταία ελπίδα για την Τραπεζούντα να επεκταθεί δυτικά και να κατακτήσει την Κωνσταντινούπολη. 

Τον Ανδρόνικο τον διαδέχτηκε μετά τον θάνατό του το 1266, ο ετεροθαλής αδελφός του Γεώργιος.

## Γενεαλογία

## Παραπομπές


## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 332. ISBN 960-213-105-5.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 13ου αιώνα
Ανδρονικος
Ελληνορώσων

Η συνοικία **Ελληνορώσων** βρίσκεται στο 7ο δημοτικό Διαμέρισμα του Δήμου Αθηναίων, βόρεια της συμβολής των λεωφόρων Κατεχάκη και Μεσογείων. Επί της ουσίας ξεκινάει από τη βόρεια πλευρά της λεωφόρου Κατεχάκη και φθάνει μέχρι και τα όρια του Νέου ψυχικού. Συνορεύει με τις συνοικίες Ερυθρός Σταυρός, Γηροκομείο, Αμπελόκηποι και το Νέο Ψυχικό. Κύριες οδικές αρτηρίες της συνοικίας είναι η οδός Καραθεοδωρή και η οδός Αδριανείου, που πήρε το όνομα της από το Αδριάνειο υδραγωγείο που βρισκόταν στην περιοχή. Η πλατεία Πηνελόπης Δέλτα (αναφέρεται και ως πλατεία Ελληνορώσων) αποτελεί κέντρο της κοινωνικής ζωής της συνοικίας. Εκεί λειτουργεί και μία από τις Λέσχες Φιλίας του Δήμου. Η συνοικία Ελληνορώσων εξυπηρετείται από τον σταθμό  μετρό Κατεχάκη και από πολλές γραμμές λεωφορείων και τρόλεϊ.

## Το όνομα της συνοικίας
Η συνοικία ονομάστηκε έτσι επειδή όταν ιδρύθηκε στέγασε Έλληνες μετανάστες προερχόμενους απ' τη Ρωσία οι οποίοι έμειναν στην ιστορία σαν Ελληνορώσοι.

## Αθλητισμός
Ο κυριότερος αθλητικός σύλλογος της συνοικίας είναι ο Εθνικός Ελληνορώσων, ο οποίος αγωνίζεται στην κατηγορία καλαθοσφαίρισης της Δ΄ ΕΣΚΑ. Επίσης υπάρχουν προπονητικές εγκαταστάσεις της ομάδας Ζευς Ερυθρού Σταυρού, η οποία εδρεύει στην ομώνυμη γειτονική συνοικία.

## Προσωπικότητες της περιοχής
* Δήμητρα Γαλάνη, τραγουδίστρια 
* Θοδωρής Παπαλουκάς, καλαθοσφαιριστης

## Παραπομπές


Κατηγορία:Συνοικίες και περιοχές Αθήνας
Λυδία η Φιλιππησία

Η **Αγία Λυδία η Φιλιππησία** είναι Μικρασιάτισσα Αγία της Ορθόδοξης και της Καθολικής Εκκλησίας.

[thumb|Το Βαπτιστήριο-Ναός της Αγίας Λυδίας, δίπλα στο Ζυγάκτη ποταμό όπου βαπτίσθηκε η Αγία (κοντά στους αρχαίους [Φίλιπποι|Φιλίππους).]]
Η Λυδία ήταν έμπορος πορφύρας από τα Θυάτειρα της Μικράς Ασίας. Διέμενε στους Φιλίππους της Μακεδονίας, όπου κατηχήθηκε και βαπτίστηκε στις όχθες του ποταμού Ζυγάκτη μαζί με όλη την οικογένειά της από τον Απόστολο Παύλο (Πράξεις των Αποστόλων, κεφ. 16). Αποτέλεσε την πρώτη Ευρωπαία Χριστιανή, καθώς ήταν η πρώτη που βαπτίσθηκε επί ευρωπαϊκού εδάφους.

Η μνήμη της τιμάται στις 20 Μαΐου από την Ορθόδοξη Εκκλησία και από την Καθολική Εκκλησία. 

Ναοί αφιερωμένοι σε αυτήν υπάρχουν στον οικισμό Λυδία Καβάλας (Ιερό Προσκύνημα Βαπτιστήριο Αγίας Λυδίας της Φιλιππησίας), αλλά και στην Ασπροβάλτα.

## Αναφορές


Κατηγορία:Πρόσωπα των Πράξεων των Αποστόλων
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Άγιοι από την Μικρά Ασία
Γεώργιος Μέγας Κομνηνός

Ο **Γεώργιος Μέγας Κομνηνός** (1255-μετά το 1284) ήταν Αυτοκράτορας της Τραπεζούντας από το 1266 έως το 1280. Ήταν ο μεγαλύτερος γιος του Μανουήλ Α' και της τρίτης συζύγου του, της Τραπεζούντιας ευγενούς, Ειρήνης Συρίκαινας. Κατά τη διάρκεια της βασιλείας του οι προστριβές για την προσέγγιση η μη της ανασυσταθείσας Βυζαντινής Αυτοκρατορίας δημιούργησαν έντονη ρήξη στα εσωτερικά της Τραπεζούντας.

Διαδέχτηκε τον αδελφό του Ανδρόνικο Β' το 1266. Οι εσωτερικές διαμάχες ανάμεσα στους Κωνσταντινουπολίτες πρόσφυγες της Τραπεζούντας (η Κωνσταντινούπολη είχε ήδη απελευθερωθεί από την Αυτοκρατορία της Νίκαιας) και στην τοπική αριστοκρατία πήραν μεγάλες διαστάσεις. Οι μεγάλες οικογένειες της τοπικής αριστοκρατίας έβλεπαν με εχθρότητα τις επαφές που αναπτύσσονταν μεταξύ των αρχών της Τραπεζούντας και των αρχών της Κωνσταντινούπολης, όπως η αποτυχημένη προσπάθεια για μια επιγαμία ανάμεσα στους δύο αυτοκρατορικούς οίκους (Παλαιολόγων και Μεγάλων Κομνηνών). Η κρίση οξύνθηκε ιδιαίτερα και λόγω της θρησκευτικής πολιτικής του Βυζαντινού Αυτοκράτορα Μιχαήλ Η' Παλαιολόγου ο οποίος υποστήριζε την ένωση των Καθολικής και Ορθόδοξης εκκλησίας.

Την ίδια εποχή η παρουσία Τουρκομανικών φύλων γίνονταν όλο και πιο έντονη. Σε μια εκστρατεία του κατά των Τουρκομάνων το 1280, στο Ταυρέζιο όρος, στα νότια της επικράτειας της Τραπεζούντας, ο Γεώργιος προδίδεται από τους τοπικούς άρχοντες και αιχμαλωτίζεται από τους εχθρούς.

Το 1282 όμως απελευθερώνεται, εν τω μεταξύ στον θρόνο έχει ανέβει ο αδελφός του Ιωάννης Β' Μέγας Κομνηνός. Ο Γεώργιος με τους οπαδούς του προσπάθησε να διεκδικήσει τον θρόνο, όμως τελικά ο Ιωάννης κατέστειλε την επανάσταση που προκάλεσε. Ο Ιστορικός Μιχαήλ Πανάρετος τον χαρακτήρισε «πλάνο», επειδή στα τελευταία χρόνια της ζωής του περιπλανιόταν εξόριστος.

## Οικογένεια
Από μία άγνωστη σύζυγο ή ερωμένη, ο Γεώργιος είχε μια κόρη, η οποία παντρεύτηκε κάποιον Γεωργιανό ευγενή.

## Γενεαλογία

## Νομίσματα
Έκοψε χάλκινα νομίσματα διαμέτρου 21 και 27 χιλ. με τον αυτοκράτορα όρθιο να κρατά σκήπτρο και σφαίρα ή λάβαρον. Επιγραφή: ΓΕΩΡΓΙΟC ΔΕCΠΟΤΗC ΚΟΜΝΗΝ. Στην άλλη ο άγ. Ευγένιος κρατώντας σταυρό ή ο άγ. Γεώργιος με επιγραφή Ο ΑΓΙΟC ΓΕΩΡΓΙΟC.

## Παραπομπές


## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 332. ISBN 960-213-105-5.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 13ου αιώνα
Γωργιος
Μιλέβα Μάριτς

Η **Μιλέβα Μάριτς** (*Милева Марић Ајнштајн*, 19 Δεκεμβρίου 1875 - 4 Αυγούστου 1948) ήταν Σέρβα φυσικός και σύζυγος του Άλμπερτ Αϊνστάιν. Έχει υποστηρίξει πως βοήθησε τον Άλμπερτ Αϊνστάιν στις έρευνές του. 

## Οικογένεια
Γεννήθηκε στις 19 Δεκεμβρίου 1875 από μια πλούσια οικογένεια. Παντρεύτηκε με τον Άλμπερτ Αϊνστάιν και έκανε τρία παιδιά μαζί του. Την Lieserl (1902) (εκτός γάμου), τον Hans Albert (1904) και τον Eduard (1910). Η ακριβής τύχη της Lieserl είναι άγνωστη, καθώς άλλοι ισχυρίζονται πως δόθηκε για υιοθεσία και άλλοι πως πέθανε το 1903. Με τον Αϊνστάιν χώρισε το 1919.

## Παραπομπές


## Εξωτερικοί σύνδεσμοι
* Ιστοσελίδα για την Μιλέβα Μάριτς  
* Βιογραφικό σημείωμα σε Ιστοσελίδα για τον Αϊνστάιν 
* Εκτενέστερο βιογραφικό σημείωμα
* ''Who did Einstein’s Mathematics?: A Response to Troemel-Ploetz''  
* ''Mutter der Relativitätstheorie'' von Judith Rauch, Emma, Oktober 1990 
* Gesellschaft zu Fraumünster, Zürich 

Κατηγορία:Σέρβοι φυσικοί
Κατηγορία:Σέρβοι μαθηματικοί
Κατηγορία:Βοϊβοντίνα
Μάζι Όκα

Ο **Μάζι Όκα** (), πραγματικό όνομα: Μασαγιόρι Όκα, 27 Δεκεμβρίου 1974) είναι Ιάπωνας ηθοποιός και δημιουργός οπτικών εφέ. Είναι περισσότερο γνωστός για το ρόλο του στην αμερικάνικη σειρά *[[Heroes]]*, όπου υποδύεται τον *Χίρο Νακαμούρα*. Πρόσφατα εμφανίστηκε στην ταινία *Get Smart* που βγήκε στους κινηματογράφους στις 20 Ιουνίου το 2008.

## Βιογραφία
Ο Μάζι Όκα γεννήθηκε στο Τόκιο, στη Ιαπωνία. Οι γονείς του χώρισαν όταν ήταν ενός μηνός, έτσι τον μεγάλωσε η μητέρα του και δεν γνώρισε ποτέ τον πατέρα του. Όταν ήταν έξι ετών, αυτός και η μητέρα του μετακόμισαν στο Κουίνς, στη Νέα Υόρκη.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Ιάπωνες ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Safari

Ο **Safari** είναι ένας περιηγητής ιστού () που παρέχεται με τους υπολογιστές Macintosh.

Αρχικά εκδόθηκε στις 7 Ιανουαρίου του 2003 ως συνοδευτικό λογισμικό μαζί με το λειτουργικό σύστημα της Apple, Mac OS X, έγινε εντέλει ο προκαθορισμένος φυλλομετρητής στο Mac OS X v10.3. Είναι επιπλέον ο σύγχρονος φυλλομετρητής του Apple iPhone, του iPad και του iPod touch.

## Ανάπτυξη και τεχνολογία
Ο Safari βασίζεται στην τεχνολογία Webkit και αναπτύχθηκε για να πλαισιώσει τα λειτουργικά συστήματα της Apple τα οποία έως τότε βασίζονταν στη χρήση Internet Explorer. Το 2007 μεταπήδησε και στην πλατφόρμα iOS (τότε γνωστό ως iPhone OS) στην οποία, έως και σήμερα παραμένει ως ο βασικός περιηγητής χωρίς τη δυνατότητα αλλαγής από τον χρήστη.

Από το 2005 ως το 2012, ο Safari ήταν διαθέσιμος και για την πλατφόρμα Microsoft Windows, ωστόσο η Apple τελικά σταμάτησε την υποστήριξη της πλατφόρμας και η έκδοση δεν είναι πλέον διαθέσιμη.

## Μερίδιο αγοράς

## Παραπομπές


## Εξωτερικοί σύνδεσμοι

* Safari ιστότοπος
* Safari and WebKit version information 
* WebKit
* Multi-Safari downloadable older versions of Safari for web testing
* Review of Safari 3.1 in PC Magazine
* Safari 4 preview
* 

Κατηγορία:Φυλλομετρητές
Δήμος Τοπείρου

Ο **Δήμος Τοπείρου** είναι δήμος της Περιφέρειας Ανατολικής Μακεδονίας και Θράκης και καταλαμβάνει έκταση 312.493 στρεμμάτων. Η έδρα του είναι το Εύλαλο.

Ο δήμος συστάθηκε με το 1997 με βάση το Σχέδιο «Καποδίστριας» από τη συνένωση οκτώ πρώην κοινοτήτων, ενώ έμεινε ανέπαφος με το Πρόγραμμα «Καλλικράτης». Ο μόνιμος πληθυσμός του ανέρχεται σε 9.473 κατοίκους, σύμφωνα με την απογραφή του 2021 από την ΕΛ.ΣΤΑΤ.. Το 60% των κατοίκων είναι Χριστιανοί Ορθόδοξοι και το 40% είναι Μουσουλμάνοι.

## Ιστορία
Η ονομασία Τόπειρος προέρχεται από αρχαία πόλη που υπήρχε στην περιοχή. Η πόλη ιδρύθηκε τον α΄ αιώνα μ.Χ. και βρισκόταν πάνω στην Εγνατία οδό. Άκμασε κατά τον β΄ αιώνα μ.Χ. και έδωσε ιστορικό παρόν μέχρι το 812 μ.Χ. οπότε και καταστράφηκε από τον Βούλγαρο Τσάρο Κρούμο. Τα ερείπια της αρχαίας Τοπείρου εντοπίζονται μεταξύ των σημερινών οικισμών Τοξότες και Παράδεισος.

## Δημοτικές Ενότητες και οικισμοί
Στο δήμο περιλαμβάνονται οι εξής δημοτικές και τοπικές κοινότητες:

: **Δημοτική Κοινότητα Ευλάλου**
::* το Εύλαλο
::* το Δέκαρχο
::* το Ηλιοκέντημα
::* η Κρεμαστή
::* ο Κύρνος
::* το Μικροχώρι
::* το Ορφανό
::* το Παλαιό Όλβιο
: **Δημοτική Κοινότητα Τοξοτών**
::* οι Τοξότες 
::* ο Άγιος Αθανάσιος   
::* η Θαλασσιά 
::* η Κοσμητή  
::* το Μεγάλο Τύμπανο   
::* το Μικρό Τύμπανο   
::* η Ποίμνη 
::* η Σεμέλη 
: **Τοπική Κοινότητα Αβάτου** -- το Άβατο 
: **Τοπική Κοινότητα Γαλάνης** -- η Γαλάνη
: **Τοπική Κοινότητα Εξοχής**
::* η Εξοχή
::* το Βανιάνο   
::* η Γκιζέλα 
::* η Δάφνη  
::* ο Κοσσός  
::* η Κυψέλη 
::* η Μέλισσα   
::* η Νέα Αμισός  
: **Τοπική Κοινότητα Ερασμίου**   
::* το Νέο Εράσμιο
::* το Δασοχώρι 
::* το Παλαιό Εράσμιο 
::* ο Ραδιοσταθμός  
: **Τοπική Κοινότητα Μαγγάνων** -- τα Μάγγανα 
: **Τοπική Κοινότητα Ολβίου** -- το Όλβιο 

## Δήμαρχοι

## Εικόνες

Αρχείο:Δημαρχείο Δήμου Τοπείρου.jpg|Το δημαρχείο του Δήμου Τοπείρου στην έδρα του Δήμο το Εύλαλο
Αρχείο:Στενά Νέστου Ποταμού.jpg|Τα στενά του Νέστου Ποταμού στην περιοχή της Γαλάνης, στον Δήμο Τοπείρου
Αρχείο:Μάγγανα.jpg|Η παραλία Μαγγάνων του Δήμου Τοπείρου
Αρχείο:Μαίανδροι Νέστου.jpg|στα στενά του Νέστου Ποταμού στον Δήμο Τοπείρου Ξάνθης
Αρχείο:Δέλτα Νέστου.jpg|Δέλτα Νέστου ποταμού


## Παραπομπές


## Πηγές
* Στοιχεία για το δήμο Τοπείρου από το Υπουργείο Εσωτερικών 
* Πληροφορίες για το Δήμο από την επίσημη ιστοσελίδα του δήμου

## Εξωτερικοί σύνδεσμοι
* 
* 


Τοπειρου
Κατηγορία:Δήμοι της περιφερειακής ενότητας Ξάνθης
Εταιρεία Μαξ Πλανκ

[thumbnail|right|Το έμβλημα της Εταιρείας Μαξ Πλανκ είναι η [Αθηνά, θεά της σοφίας.]]

Η **Εταιρεία Μαξ Πλανκ για την Προαγωγή της Επιστήμης** (*Max-Planck-Gesellschaft zur Förderung der Wissenschaften e.V.*, συντομογραφικά *MPG*) είναι ένας ανεξάρτητος, μη-κερδοσκοπικός ερευνητικός οργανισμός, χρηματοδοτούμενος κυρίως από την ομοσπονδιακή κυβέρνηση και τα ομόσπονδα κρατίδια της Γερμανίας. Ιδρύθηκε το 1948 με σκοπό την προώθηση της βασικής έρευνας στις φυσικές, βιολογικές και κοινωνικές επιστήμες, με έμφαση σε καινοτόμα και διεπιστημονικά ερευνητικά πεδία που υπερβαίνουν τις ερευνητικές ή οικονομικές δυνατότητες πανεπιστημιακών ιδρυμάτων.

Ο οργανισμός αποτελείται από ένα δίκτυο 76 Ινστιτούτων στη Γερμανία, καθώς και από τρία Ινστιτούτα και αρκετά μικρότερα παραρτήματα εκτός Γερμανίας. Το ανθρώπινο δυναμικό της Εταιρείας περιλαμβάνει πάνω από 13000 άτομα, εκ των οποίων 4700 συγκροτούν το επιστημονικό προσωπικό και 6400 είναι υποψήφιοι διδάκτορες, μετα-διδακτορικοί ερευνητές και υπότροφοι ερευνητές. Ο συνολικός ερευνητικός προϋπολογισμός για το 2008 υπερβαίνει τα 1,7 δισεκατομμύρια ευρώ.

Η Εταιρεία Μαξ Πλανκ είναι ο μεγαλύτερος ερευνητικός φορέας στην Ευρώπη και έχει ισχυρή φήμη ως ένας από τους κορυφαίους του κόσμου. Σύμφωνα με την κατάταξη του 2006 που δημοσιοποιήθηκε στο *Times Higher Education Supplement*https://web.archive.org/web/20070504114435/http://www.thes.co.uk/worldrankings/ καταλαμβάνει την πρώτη θέση παγκοσμίως στην επιστημονική έρευνα και την τρίτη θέση παγκοσμίως στην τεχνολογική έρευνα. Τα συνολικά 17 βραβεία Νόμπελ που έχουν απονεμηθεί σε μέλη της Εταιρείας την καθιστούν τον πλέον διακεκριμένο ερευνητικό οργανισμό του κόσμου.

## Δείτε επίσης
Ινστιτούτο Μαξ Πλανκ για την Εξελικτική Ανθρωπολογία
## Παραπομπές


## Εξωτερικοί σύνδεσμοι
* Επίσημη ιστοσελίδα της Εταιρείας Μαξ Πλανκ
* Κατάλογος των ερευνητικών Ινστιτούτων Μαξ Πλανκ

Κατηγορία:Μη κερδοσκοπικοί οργανισμοί
Κατηγορία:Ερευνητικά κέντρα στη Γερμανία
Νέα Μπάφρα Σερρών

Η **Νέα Μπάφρα** είναι ημιορεινός οικισμός στους πρόποδες του Παγγαίου όρους στον Νομό Σερρών σε υψόμετρο 210 μέτρα. Σύμφωνα με την απογραφή του 2011 έχει 716 κατοίκους. Βρίσκεται 49 χιλιόμετρα νοτιοανατολικά από την πόλη των Σερρών, 23 χλμ. δυτικά από την πόλη της Δράμας και 43 χιλιόμετρα βορειοδυτικά από την πόλη της Καβάλας. Βρίσκεται στον κόμβο των εθνικών οδών Δράμας - Θεσσαλονίκης και Σερρών - Καβάλας.

Ιδρύθηκε αρχικά από ογδόντα οικογένειες προσφύγων, από την Πάφρα του Δυτικού Πόντου το 1924. Κατόπιν εγκαταστάθηκαν και άλλες οικογένειες Παφραίων από διάφορα μέρη της Βορείου Ελλάδας.

Έως το 1997 λειτουργούσε ως μία από τις κοινότητες του Ν. Σερρών. Από το 1998 ως το 2009 λειτούργησε ως Έδρα του νεοϊδρυθέντος Δήμου Κορμίστας. Από το 2010 ανήκει στον Καλλικρατικό Δήμο Αμφίπολης.

Υπάγεται εκκλησιαστικά στην Ιερά Μητρόπολη Ζιχνών και Νευροκοπίου. Κατά τη διάρκεια της εμποροπανήγυρης που γίνεται στο χωριό, εν όψει της μεγάλης γιορτής του ναού της Μεταμορφώσεως του Σωτήρος στις 6 Αυγούστου, ο Πολιτιστικός και Επιμορφωτικός Σύλλογος «Ηλίας Πάνου» ξεκινά τις εορταστικές και πολιτιστικές εκδηλώσεις από την 1η Αυγούστου. Το χωριό έχει τρία εξωκλήσια: του Αγίου Γεωργίου, του Αγίου Δημητρίου και το παλαιότερο εξωκλήσι του χωριού τον Προφήτη Ηλία. Στις τρεις αυτές εκκλησίες τελούνται επίσης επετειακές εορταστικές εκδηλώσεις με διάφορα έθιμα των Μπαφραίων, κατά τις εορτές των Αγίων τους. Σε απόσταση 12 χιλιόμετρα από το χωριό βρίσκεται η Μονή Εικοσιφοινίσσης στο όρος Παγγαίο.

Ως πρώην έδρα του Καποδιστριακού Δήμου Κορμίστας, λειτουργεί στο πρώην κτίριο του Δήμου το ληξιαρχείο, το ΚΕΠ και τελούνται διάφορες γραμματειακές εργασίες. Διαθέτει ολοήμερο Δημοτικό Σχολείο, Νηπιαγωγείο, Αγροτικό Ιατρείο, Πολιτιστικό Σύλλογο «Ηλίας Πάνου», το Λαογραφικό~Ιστορικό Κέντρο Ν. Μπάφρας «Γεώργιος Αντωνιάδης», τον Σύλλογο Γυναικών η «Γαζηλώνα» και τον ποδοσφαιρικό Σύλλογο «Δόξα Ν. Μπάφρας». Την περίοδο 2025-26 αγωνίζεται στην Β΄ Κατηγορία της ΕΠΣ Σερρών.

Η κύρια ασχολία των κατοίκων του χωριού είναι οι αγροτικές καλλιέργειες. Παλαιότερα ήταν η καπνοκαλλιέργεια, αλλά σήμερα οι κάτοικοι ασχολούνται και με άλλες παραγωγές.

Την περίοδο της βουλγαρικής κατοχής πάρα πολλοί κάτοικοι της συμμετείχαν στην Εθνική Αντίσταση, με επικεφαλής τον Καπετάν Θόδωρο ή Μπάρμπα (Θεόδωρο Τσακιρίδη). Την περίοδο του Εμφυλίου, οι κάτοικοί του πολέμησαν στο πλάι του Εθνικού Στρατoύ.

## Προσωπικότητες
; Κατάγονται από την Νέα Μπάφρα
* Θεόδωρος Τσακιρίδης, Έλληνας οπλαρχηγός της Εθνικής Αντίστασης

Κατηγορία:Χωριά της περιφερειακής ενότητας Σερρών
Ματζούρο

Η **Ματζούρο** (, έκταση 9,71 τ. χλμ.) είναι πρωτεύουσα και μεγαλύτερη πόλη των Νήσων Μάρσαλ. Είναι χαμηλή πόλη, με μέγιστο υψόμετρο 6 μ. Αριθμεί 25.400 κατοίκους με βάση στοιχεία του 2004. Είναι κτισμένη σε ομώνυμη ατόλλη έκτασης 295 τετραγωνικών χλμ., με 64 νησιά, τα οποία συνιστούν έναν επιμήκη οβάλ σχηματισμό. Συνδέεται αεροπορικώς με το Ναουρού.

## Υποδομή
Διαθέτει λιμάνι, εμπορικό κέντρο, ξενοδοχεία και διεθνές αεροδρόμιο. Σημαντικότερες νησίδες είναι οι Ουλίγκα, Ντελάπ (όπου βρίσκονται τα κυβερνητικά κτήρια) και Νταρίτ (με εκπαιδευτήρια Δευτεροβάθμιας Εκπαίδευσης). Στην πόλη παράγεται λάδι από κόπρα. Στην πόλη αρχικά ήταν προγραμματισμένο να διοργανωθούν οι 7οι Μικρονησιακοί Αγώνες, το 2010. Τελικά εξαιτίας έλλειψης στην υποδομή, παραιτήθηκε από την υποψηφιότητα. Γενικά, η Ματζούρο αποτελεί την πλέον πυκνοκατοικημένη ατόλη στη χώρα και αυτή που προσεγγίζει περισσότερο τα δυτικά αστικά πρότυπα.

## Αδερφοποιημένες πόλεις
* 20px| Ταϊπέι, Ταϊβάν
*  Καβάι, Νάρα, Ιαπωνία
* 20px| Γκουάμ, ΗΠΑ (1973)

## Παραπομπές


## Εξωτερικοί σύνδεσμοι

* 
* Πρόσφατες εικόνες από τα γεωργικά μέρη στη Ματζούρο
* Εικόνες της πόλης- από την εποχή του Δευτέρου Παγκοσμίου Πολέμου

Ματζουρο
Κατηγορία:Νήσοι Μάρσαλ
Ανδρόνικος Γ΄ Μέγας Κομνηνός

Ο **Ανδρόνικος Γ' Μέγας Κομνηνός** (περίπου 1310 - 1332) ήταν αυτοκράτορας της Τραπεζούντας από το 1330 έως το 1332. Ήταν ο μεγαλύτερος γιος του Αλέξιου Β' και μιας Γεωργιανής ευγενούς.

Από τις πρώτες ενέργειες μόλις ανέλαβε τον θρόνο ήταν να διατάξει τον θάνατο των αδελφών του, Γεώργιου και Μιχαήλ. Ο άλλος του αδελφός Βασίλειος Α' Μέγας Κομνηνός κατάφερε και έφυγε στην Κωνσταντινούπολη. Πέθανε το 1332, μετά από 20 μήνες στον θρόνο, και τον διαδέχτηκε ο νόθος γιος του Μανουήλ Β'.

Τα εγκλήματα του Ανδρόνικου Γ' είχαν ταράξει τον λαό της Τραπεζούντας και τον έφεραν στα πρόθυρα εμφυλίου πολέμου. Οι χρονικογράφοι δεν δίνουν πολλές λεπτομέρειες για τη -σύντομης διάρκειας- βασιλεία του Ανδρόνικου.
## Νομίσματα
Έκοψε αργυρά άσπρα. Στη μία όψη ο αυτοκράτωρ έφιππος. Επιγραφή ΑΝΔΡ. ΚΟΜ. Στην άλλη ο άγ. Ευγένιος.

## Γενεαλογία

## Παραπομπές σε πηγές


## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333. ISBN 960-213-105-5.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 14ου αιώνα
Ναυλολόγιο

Ο όρος **ναυλολόγιο**, (tariff rate), φέρεται με δύο έννοιες: α) ως τιμοκατάλογος ναύλων, και β) ως υποχρεωτική τιμή ναύλων.

Στη πρώτη περίπτωση το ναυλολόγιο αποτελεί ένα κατάλογο με τις τιμές των ναύλων κατά είδος εμπορεύματος, μονάδα όγκου και απόσταση μεταφοράς, το οποίο είναι ανάλογο με τον τιμοκατάλογο που τηρούν διάφορες βιομηχανίες ή εταιρίες μεταφορών, (χερσαίες, ναυτιλιακές, σιδηροδρομικές και αεροπορικές). Ιδιαίτερα στις θαλάσσιες μεταφορές το ναυλολόγιο, υπό αυτή την έννοια, χρησιμοποιείται  κυρίως στα πλοία τακτικών γραμμών (liners) και περισσότερο από τους συνασπισμούς ναυτιλιακών επιχειρήσεων γνωστών ως "ενώσεις", κόνφερανς.

Στη δεύτερη περίπτωση το ναυλολόγιο αποτελεί υποχρεωτικό καθορισμό τιμών ναύλων μεταφοράς κυρίως προσώπων ή εμπορευμάτων που καθορίζεται συνήθως για μαζικά μέσα μεταφοράς, π.χ. λεωφορεία, ταξί, τρένα, αεροπλάνα κ.λπ. ή για τις εσωτερικές ακτοπλοϊκές συγκοινωνίες. Στις περιπτώσεις αυτές στην Ελλάδα αρμόδιος φορέας καθορισμού ναυλολογίου είναι το Υπουργείο Συγκοινωνιών και για τις θαλάσσιες μεταφορές (ακτοπλοϊκές) το Υπουργείο Εμπορικής Ναυτιλίας. Το εκάστοτε καθοριζόμενο ναυλολόγιο συνήθως ισχύει για ορισμένη χρονική περίοδο.

## Δείτε επίσης
*Τονοχιλιόμετρο ή Χρονοτονοχιλιόμετρο

Κατηγορία:Ναυλαγορά
Κατιάνα Μπαλανίκα

Η **Κατιάνα Μπαλανίκα** (γεννημένη ως *Αικατερίνη Ιωάννα Μπαλανίκα (το Αθανίτη σύμφωνα με συνέντευξη της στον Τάσο Τρύφωνος ήταν επίθετο της μητέρας της)*, Αθήνα, 20 Αυγούστου 1947) είναι Ελληνίδα ηθοποιός και τραγουδίστρια.

## Βιογραφία
Αποφοίτησε από το Εθνικό Θέατρο, στο οποίο έκανε το ντεμπούτο της στο θέατρο στην παράσταση «Τρισεύγενη»  το 1969. Δούλεψε για πολλά χρόνια στη «Μέδουσα» στο πλευρό του Γιώργου Μαρίνου. Στη «Νεράιδα» συνεργάστηκε με τον Δάκη, τον Φίλιππο Νικολάου και τον Αντώνη Καλογιάννη.

Το 1983 στην ΕΡΤ στο σόου *Πράματα και θάματα* έκανε μουσικά επιθεωρησιακά σκετς, μαζί με την Πωλίνα και τη Σόφη Ζαννίνου. Ακολούθησαν μερικοί πρωταγωνιστικοί ρόλοι και κάποιες guest εμφανίσεις σε επιτυχημένες σειρές (*[[Οι τρεις Χάριτες]]* και ''Εμείς και εμείς''). Έγινε ευρέως γνωστή και καθιερώθηκε με τον ρόλο της Σάσας Παπαδήμα μέσα από τη σειρά ''Ντόλτσε βίτα''. Ακολούθησαν πολλοί πρωταγωνιστικοί ρόλοι και τη σεζόν 2003-2004 συνεργάστηκε με την Ελένη Ράντου, τη Ράνια Σχίζα και τον Σάκη Μπουλά στη σειρά *[[Σαββατογεννημένες]]*, ερμηνεύοντας τον ρόλο της Καίτης Τόνγκα.

Αγαπημένοι της και στενοί συνεργάτες είναι, μεταξύ άλλων, ο Σταμάτης Κραουνάκης, η Κάτια Δανδουλάκη, η Άννα Παναγιωτοπούλου, η Ελένη Ράντου, ο Γιώργος Μαρίνος, ο Σάκης Μπουλάς και πολλοί άλλοι.

## Προσωπική ζωή
Αδελφή της ήταν η τραγουδίστρια Sigma Fay (1954-2025). Για τέσσερα χρόνια στα τέλη της δεκαετίας του 1960 ήταν σύντροφος του καλλιτέχνη Γιώργου Μαρίνου. Το 1975 παντρεύτηκε τον επιχειρηματία Στηβ Κακέτση, με τον οποίο απέκτησε τον γιο της Ασημάκη (1976). Χώρισαν το 2000. Ο γιος της παντρεύτηκε το 2012 και το 2013 απέκτησε την κόρη του, που πήρε το όνομα της.

## Φιλμογραφία
### Κινηματογράφος

## Παραπομπές


Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Ναυλοτιμάριθμος

Ο όρος **ναυλοτιμάριθμος**, (freight rate index), αφορά τον τιμάριθμο των ελεύθερων κυρίως ναύλων, δηλαδή εκτός εκείνων που ορίζονται υποχρεωτικά από ναυλολόγιο (υπό τη δεύτερη έννοια του όρου).

Ο ναυλοτιμάριθμος προσδιορίζεται στατιστικά και πάντα για ορισμένη χρονική περίοδο και απεικονίζεται με γραφικές παραστάσεις, διαγράμματα. Πρόκειται για μια συνισταμένη των επιμέρους ναύλων κατά είδος, βάρος, όγκο και επικινδυνότητα μεταφερομένων φορτίων, ορισμένης χρονικής περιόδου. Συνηθέστερα ακολουθείται ένας ναυλοτιμάριθμος για στερεά - ξηρά μεταφερόμενα φορτία και ένας για τα υγρά φορτία.

Τον ναυλοτιμάριθμο παρακολουθούν ιδιαίτερα όλοι οι εμπλεκόμενοι με τις μεταφορές πρόσωπα και φορείς. Αποτελεί μάλιστα ένα άριστο ενδεικτικό εργαλείο στη Οικονομία, και στις επιμέρους οικονομίες, όπως για παράδειγμα στη ναυτιλιακή οικονομία, μέχρι ακόμα και στο επίπεδο της ακολουθούμενης Οικονομικής Πολιτικής, π.χ. της ναυτιλιακής πολιτικής.

Συγκεκριμένα ο ναυλοτιμάριθμος είναι ο πρώτος ενδεικτικός δείκτης προσδιορισμού τυχόν επικείμενης ύφεσης ναυλαγοράς (depression) και επερχόμενης οικονομικής κρίσης π.χ. ναυτιλιακή κρίση, ανεξαρτήτως παραγόντων, εσωτερικών ή εξωτερικών, ή αντίθετα και ύψωσης (έκρηξης) τιμών ναύλου (boom) σε επικείμενες περιόδους ανερχόμενης οικονομικής ανάπτυξης.

Σημειώνεται ότι ο ναυλοτιμάριθμος προσδιορίζεται επί των εσωτερικών μεταφορών Χωρών, άπό μεγάλα εμπορικά κέντρα μεταφορών, (λιμένες, αεροδρόμια κ.λπ.), όπως και σε διεθνείς μεταφορές μεταξύ Χωρών και συνασπισμών Χωρών από τις οποίες και προσδιορίζεται ο **διεθνής ναυλοτιμάριθμος**.

*Στις γραφικές παραστάσεις του ναυλοτιμαρίθμου η δεξιά άκρη της γραμμής που υποδηλώνει αυτόν παρίσταται συνήθως με μορφή βέλους (ανοδικού ή καθοδικού). Η τελική αυτή άκρη, πολλές φορές και όλη αυτή η γραμμική παράσταση ονομάζεται **δείκτης ναυλοτιμαρίθμου**, ή **δείκτης ναυλαρίθμου**, (index of freight rate).

## Δείτε επίσης
*Ναυλαγορά
*Διαμόρφωση ναύλων

Κατηγορία:Ναυλαγορά